CELEX: 62019CN0481
Language: fi
Date: 2019-06-21 00:00:00
Title: Asia C-481/19: Ennakkoratkaisupyyntö, jonka Corte costituzionale (Italia) on esittänyt 21.6.2019 – DB v. Commissione Nazionale per le Società e la Borsa (CONSOB)

21.10.2019   
            
            
               FI
            
            
               Euroopan unionin virallinen lehti
            
            
               C 357/10
            
         
      Ennakkoratkaisupyyntö, jonka Corte costituzionale (Italia) on esittänyt 21.6.2019 – DB v. Commissione Nazionale per le Società e la Borsa (CONSOB)
      (Asia C-481/19)
      (2019/C 357/14)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Corte costituzionale
      
         Pääasian asianosaiset
      
      
         Kassaatiomenettelyn valittaja: DB
      
         Kassaatiomenettelyn vastapuoli: Commissione Nazionale per le Società e la Borsa (CONSOB)
      
         Ennakkoratkaisukysymykset
      
      
                  1)
               
               
                  Onko ratione temporis edelleen sovellettavan direktiivin 2003/6/EY (1) 14 artiklan 3 kohtaa ja asetuksen (EU) N:o-596/2014 (2) 30 artiklan 1 kohdan b alakohtaa tulkittava siten, että niissä sallitaan jäsenvaltioiden olla määräämättä seuraamuksia henkilölle, joka kieltäytyy vastaamasta sellaisiin toimivaltaisen viranomaisen kysymyksiin, joista voisi käydä ilmi hänen syyllisyytensä rikkomukseen, josta rangaistuksena on rangaistusluonteisia hallinnollisia seuraamuksia?
               
            
                  2)
               
               
                  b) Jos ensimmäiseen kysymykseen vastataan kieltävästi, ovatko ratione temporis edelleen sovellettavan direktiivin 2003/6/EY 14 artiklan 3 kohta ja asetuksen (EU) N:o 596/2014 30 artiklan 1 kohdan b alakohta yhteensopivia Euroopan unionin perusoikeuskirjan 47 ja 48 artiklan kanssa, kun niitä tarkastellaan myös eurooppalaisen ihmisoikeussopimuksen 6 artiklaa koskevan Euroopan ihmisoikeustuomioistuimen oikeuskäytännön ja jäsenvaltioiden yhteisten valtiosääntöperinteiden valossa, siltä osin kuin niissä velvoitetaan määräämään seuraamuksia myös henkilölle, joka kieltäytyy vastaamasta sellaisiin toimivaltaisen viranomaisen kysymyksiin, joista voisi käydä ilmi hänen syyllisyytensä rikkomukseen, josta rangaistuksena on rangaistusluonteisia hallinnollisia seuraamuksia?
               
            
         (1)  Sisäpiirikaupoista ja markkinoiden manipuloinnista (markkinoiden väärinkäyttö) 28.1.2003 annettu Euroopan parlamentin ja neuvoston direktiivi 2003/6/EY (EUVL 2003, L 96, s. 16).
      
         (2)  Markkinoiden väärinkäytöstä (markkinoiden väärinkäyttöasetus) sekä Euroopan parlamentin ja neuvoston direktiivin 2003/6/EY ja komission direktiivien 2003/124/EY, 2003/125/EY ja 2004/72/EY kumoamisesta 16.4.2014 annettu Euroopan parlamentin ja neuvoston asetus (EU) N:o 596/2014 (EUVL 2014, L 173, s. 1).